தோழனின் செவிகளுக்கு

தோழனின் செவிகளுக்கு சத்தி சக்திதாசன் சக்தி சக்திதாசன் ! ! நினைவுகளைத் தொலைத்து விட்டு ! நிஜவுலகில் தவித்துக் கொண்டு ! கனவுகளைக் கலைத்துக் கொண்டு ! திண்டாடும் என் தோழா ! ! அண்ணாந்து பார்த்து விடு ! அன்றாடம் இரவினிலே ! ஆயிரமாய் நட்சத்திரங்கள் ! ஒளிராமல் தவிர்ப்பதுண்டோ ? ! தானோடி வரும் பாதையில் ! தவித்து நிற்கும் மக்களுக்கு ! தண்ணீர் தர மறப்பதுண்டோ ! தியாகத் தீப நதி ! கண்களின் ஓரங்களில் ! காய்ந்து போன கண்ணீரை ! உறுதியுடன் துடைத்து விடு ! உயர்ந்த தோள்களை நிமிர்த்திடு ! பிச்சை கேட்டு வாங்க எதிர்காலம் ! பிறிதொருவர் சொந்தமல்ல ! தன் காலில் நிற்காத சமுதாயம் ! காலத்தில் வெல்வதில்லை ! சுதந்திரத்தின் விளிம்புவரை ! துடுப்பெடுத்து வந்தவன் நீ ! கரையினிலே மகிழ்ச்சிப்பூ ! கைகளில் எடுக்க ஏன் தயக்கம் ? ! ஏழைகள் என்றொரு வர்க்கமில்லை ! எல்லோரும் மன்னர்கள், பேதமில்லை ! கைகளிலே தீப்பந்தம் எடுத்து ! கருமைதனை எரித்து விடு ! நேற்றைய கருத்துக்களை மனதில் ! இன்றும் புதைத்துக் கொண்டு ! நாளையை மறுப்போரை ஆருயிர் ! நண்பா ! நீ மிதித்து விடு ! குழந்தைகளின் பசிக்குரல் கேட்க ! கன்னியரின் அழுகுரல் இசைக்க ! பெற்றவரின் மனக்குரல் ஏங்க ! பொன்னான உலகம் என பொய்யாக ஏன் ? ! கரங்களில் ஆயுதம் தேவையில்லை ! கருத்துக்குள் கனல் மூண்டால் போதும் ! கைகளை வலுவாக்கி, காலத்தை கயிறாக்கி ! புதுக்கதை படைத்திடுவாய் என் தோழா நீ